pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. ทำบุญเนื่องในวันขึ้นปีใหม่ พร้อมดูแลทรัพยากรธรรมชาติและสิ่งแวดล้อม เพื่อมอบของขวัญปีใหม่ให้กับประชาชน
วันศุกร์ที่ 5 มกราคม 2561
ทส. ทําบุญเนื่องในวันขึ้นปีใหม่ พร้อมดูแลทรัพยากรธรรมชาติและสิ่งแวดล้อม เพื่อมอบของขวัญปีใหม่ให้กับประชาชน
ทส. ทําบุญเนื่องในวันขึ้นปีใหม่ พร้อมดูแลทรัพยากรธรรมชาติและสิ่งแวดล้อม
เพื่อมอบของขวัญปีใหม่ให้กับประชาชน
กระทรวงทรัพยากรธรรมชาติและสิ่งแวดล้อม จัดพิธีทําบุญเนื่องในวันขึ้นปีใหม่ พ.ศ.2561 เพื่อความเป็นสิริมงคลแก่ข้าราชการ พนักงานและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม นอกจากนี้ยังมอบของขวัญปีใหม่ให้กับประชาชน โดยจะดูแลทรัพยากรธรรมชาติและสิ่งแวดล้อม ให้มีความอุดมสมบูรณ์เป็นมรดกอันล้ําค่าของแผ่นดิน ส่งต่อลูกหลานในอนาคตและเสริมสร้างเศรษฐกิจไทยจากทรัพยากรธรรมชาติ สืบไป
วันนี้ (5 มกราคม 2561) เวลา 07.30 น. กระทรวงทรัพยากรธรรมชาติและสิ่งแวดล้อม จัดพิธีทําบุญเนื่องในวันขึ้นปีใหม่ พ.ศ.2561 เพื่อความเป็นสิริมงคลแก่ข้าราชการ พนักงานและเจ้าหน้าที่ในสังกัด โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําข้าราชการ พนักงาน และเจ้าหน้าที่ในสังกัดฯ สักการะพระพุทธสยัมภู บูชาพระภูมิเจ้าที่ และสิ่งศักดิ์สิทธิ์ประจํากระทรวงฯ ณ บริเวรหน้าอาคาร จากนั้นเวลา 08.00 น. ร่วมประกอบพิธีทางศาสนา โดยมี พระสงฆ์ จํานวน 9 รูป เจริญพระพุทธมนต์ ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวขอบคุณข้าราชการ พนักงาน และเจ้าหน้าที่ทุกคนที่ทํางานกันอย่างหนัก เพื่อที่จะรักษาฐานทรัพยากรธรรมชาติและสิ่งแวดล้อมให้เกิดประโยชน์ต่อประเทศ และนอกจากนี้ ได้ให้โอวาทแก่ข้าราชการและเจ้าหน้าที่ โดยให้ทุกคนตระหนักว่าทุกวันนี้เราอยู่ในโลกของการเปลี่ยนแปลง โดยเฉพาะเรื่องของเทคโนโลยีที่มีการเปลี่ยนแปลงอย่างมาก ซึ่งประเทศไทยก็อยู่ในช่วงกําลังเปลี่ยนแปลง โดยรัฐบาลมียุทธศาสตร์ชาติการปฏิรูป 11 ด้าน และอีกหลายๆ ด้าน เป็นกติกาของประเทศที่จะก้าวไปสู่อนาคต กระทรวงทรัพยากรธรรมชาติและสิ่งแวดล้อมก็จะต้องก้าวเข้าสู่การปฏิรูปอย่างเต็มรูปแบบ ด้วยการพัฒนาคนให้มีความรู้ มีความทันสมัย และที่สําคัญที่สุดทุกหน่วยงานต้องมีเป้าหมายการพัฒนาที่ชัดเจน มุ่งเน้นผลสําเร็จ เป็นรูปธรรม นอกจากนี้ ต้องสร้างความเชื่อมั่น ศรัทธา ให้มองทัศนะคติ และกลุ่มเป้าหมาย และใช้การปฏิบัติงานจริงในการสร้างความศรัทธาเชื่อมั่นให้เกิดขึ้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 เมษายน 2563 [กระทรวงสาธารณสุข]
วันอังคารที่ 7 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่7 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –7เมษายน 2563 (13.30 น.) พบผู้ป่วยยืนยันติดเชื้อจํานวน 1,347,689 ราย เสียชีวิต 74,783 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 367,650 ราย เสียชีวิต 10,943 ราย สเปนพบผู้ป่วย 136,675 ราย เสียชีวิต 13,341 ราย และอิตาลีพบผู้ป่วย 132,547 ราย เสียชีวิต 16,523 ราย
2. สถานการณ์ในประเทศไทย (6 เม.ย.63 เวลา 16.00 น.) ผู้ป่วยกลับบ้านได้ 31 ราย ผู้ป่วยรายใหม่ 38 ราย นับเป็นลําดับที่ 2,221-2,258 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 17 ราย
มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 17 ราย
กลุ่มที่ 2ผู้ป่วยรายใหม่ จํานวน 16 ราย มีรายละเอียด ดังนี้
2.1 คนไทยเดินทางกลับจากต่างประเทศ 3 ราย
2.2 ไปสถานที่ชุมนุมชน 3 ราย
2.3 อาชีพเสี่ยง 7 ราย
2.4  บุคลากรทางการแพทย์ 3 ราย (สะสม 53 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 5 ราย
วันนี้ ได้รับรายงานผู้ป่วยเสียชีวิตเพิ่ม 1 ราย เป็นชายไทย อายุ 54 ปี มีประวัติเที่ยวสถานบันเทิงย่านทองหล่อ เข้ารับรักษาที่โรงพยาบาลเอกชนแห่งหนึ่งในกรุงเทพฯ ด้วยอาการหายใจเร็ว เหนื่อย เสียชีวิตวันที่ 6 เมษายน 2563
โดยสรุปภาพรวมวันนี้ มีผู้ป่วยกลับบ้านสะสม 824 ราย ยังรักษาในโรงพยาบาล1,407 ราย เสียชีวิตสะสม 27 ราย รวมมีผู้ป่วยสะสม 2,258 ราย
วันนี้เป็นวันที่ 4 ของการเฝ้าระวังสังเกตอาการ (State Quarantine) ที่ฐานทัพเรือสัตหีบ เป็นผู้ที่เดินทางกลับจาก 17 ประเทศ จํานวน 284 คน เป็นชาย 128 คน หญิง 156 คน ในจํานวนนี้มี 1 คน ส่งเข้ารับการดูแลที่โรงพยาบาลสมเด็จพระนางเจ้าสิริกิติ์ อาการวันนี้ไม่มีไข้ ส่วนที่อาคารรับรองฐานทัพเรือสัตหีบ ทั้งหมดไม่มีไข้ และไม่มีผู้เข้าเกณฑ์สอบสวนโรค โดยมีกลุ่มที่ต้องดูแลเป็นพิเศษ ได้แก่ หญิงตั้งครรภ์ 9 คน เด็กเล็ก 2 คน มีโรคประจําตัว 9 คน
***********************************7 เมษายน 2563
รัฐบาลไทย-ข่าวทำเนียบรัฐบาล-กรมสรรพากรจับมือกับกรมบังคับคดียกระดับประสิทธิภาพของภาครัฐ เชื่อมโยงข้อมูลบุคคลล้มละลาย และนำส่งอากรแสตมป์การขายทอดตลาดทรัพย์สิน
วันอังคารที่ 19 มีนาคม 2562
กรมสรรพากรจับมือกับกรมบังคับคดียกระดับประสิทธิภาพของภาครัฐ เชื่อมโยงข้อมูลบุคคลล้มละลาย และนําส่งอากรแสตมป์การขายทอดตลาดทรัพย์สิน
กรมสรรพากรและกรมบังคับคดีลงนามข้อตกลงจัดเก็บอากรแสตมป์แทนกรมสรรพากร สําหรับตราสารที่ต้องเสียอากรแสตมป์ตามประมวลรัษฎากรที่เกี่ยวกับการขายทอดตลาดทรัพย์สิน และบันทึกความเข้าใจว่าด้วยการเชื่อมโยงข้อมูลบุคคลที่ศาลมีคําสั่งพิทักษ์ทรัพย์หรือพิพากษาให้ล้มละลาย
วันนี้ (19 มีนาคม 2562) ดร.เอกนิติ นิติทัณฑ์ประภาศ อธิบดีกรมสรรพากรและนางสาวรื่นวดี สุวรรณมงคล อธิบดีกรมบังคับคดี ได้ร่วมลงนามในบันทึกข้อตกลงว่าด้วยการจัดเก็บอากรแสตมป์แทนกรมสรรพากร สําหรับตราสารที่ต้องเสียอากรแสตมป์ตามประมวลรัษฎากรที่เกี่ยวกับการขายทอดตลาดทรัพย์สิน และบันทึกความเข้าใจว่าด้วยการเชื่อมโยงข้อมูลบุคคลที่ศาลมีคําสั่งพิทักษ์ทรัพย์หรือพิพากษาให้ล้มละลาย โดยมีผู้บริหารของ ๒ หน่วยงานร่วมเป็นสักขีพยาน
จากบันทึกข้อตกลงและบันทึกความเข้าใจดังกล่าว กรมบังคับคดีจะนําส่งค่าอากรแสตมป์ตามประมวลรัษฎากรซึ่งจัดเก็บจากการกระทําตราสารที่เกี่ยวกับการขายทอดตลาดทรัพย์สินเป็นรายได้แผ่นดินแทนกรมสรรพากร ซึ่งจะช่วยลดขั้นตอน ระยะเวลา และต้นทุนในการดําเนินงานของ ๒ หน่วยงาน นอกจากนั้น กรมสรรพากรจะเชื่อมโยงข้อมูลกับกรมบังคับคดี ในส่วนของบุคคลที่ศาลมีคําสั่งพิทักษ์ทรัพย์หรือพิพากษาให้ล้มละลายผ่านระบบเทคโนโลยีสารสนเทศ เพื่อให้การปฏิบัติงานเป็นไปตามพระราชบัญญัติล้มละลาย พุทธศักราช ๒๔๘๓ อันเป็นการช่วยสนับสนุนการดําเนินงานของกรมบังคับคดีได้อีกทางหนึ่ง
ดร.เอกนิติ นิติทัณฑ์ประภาศ อธิบดีกรมสรรพากร กล่าวว่า “ความร่วมมือครั้งนี้เป็นการยกระดับประสิทธิภาพการดําเนินงานของภาครัฐ ตลอดจนเป็นการเปลี่ยนผ่านกระบวนการทํางานของภาครัฐเป็นดิจิทัล สอดคล้องกับยุทธศาสตร์ของกรมสรรพากร D2RIVE ในด้าน Digital Transformation เป็นการปรับปรุงบริการของกรมสรรพากรให้ก้าวทันกับพลวัตทางเทคโนโลยี และการเชื่อมโยงข้อมูลกับหน่วยงานอื่น ช่วยให้การปฏิบัติงานมีความรวดเร็ว ถูกต้อง และลดต้นทุนในการดําเนินงานของภาครัฐ”
รัฐบาลไทย-ข่าวทำเนียบรัฐบาล-นายกฯ ประชุมหัวหน้าส่วนระดับกระทรวง ยกระดับแรงงาน 4.0 พร้อมดูแลแรงงานนอกระบบ
วันพฤหัสบดีที่ 29 มิถุนายน 2560
นายกฯ ประชุมหัวหน้าส่วนระดับกระทรวง ยกระดับแรงงาน 4.0 พร้อมดูแลแรงงานนอกระบบ
นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า รวม 20 กระทรวง มุ่งเน้นพัฒนาคนเข้าสู่ศตวรรษที่ 21 เพื่อยกระดับคุณภาพชีวิตแรงงาน 4.0 พร้อมดูแลแรงงานนอกระบบ
วันนี้ (29 มิ.ย.2560) พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 4/2560 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยมี พลเอก ศิริชัย ดิษฐกุล รัฐมนตรีว่าการกระทรวงแรงงาน หม่อมหลวงปุณฑริก สมิติ ปลัดกระทรวงแรงงาน และเลขาธิการ กพ. ให้การต้อนรับ พร้อมด้วยหัวหน้าส่วนราชการระดับกระทรวงหรือเทียบเท่าและผู้ที่เกี่ยวข้องเข้าร่วมประชุม ทั้ง 20 กระทรวง
หม่อมหลวงปุณฑริก สมิติ ปลัดกระทรวงแรงงาน กล่าวภายหลังการประชุมฯ ว่า นายกรัฐมนตรี ได้รับทราบถึงผลงานสําคัญของกระทรวงแรงงานในช่วง 3 ปีที่ผ่านมา และได้เน้นย้ํา 2 เรื่อง คือ การเตรียมคนเข้าสู่ศตวรรษที่ 21 และการเตรียมการดูแลแรงงานนอกระบบ โดยให้บูรณาการร่วมกันในทุกกระทรวง เริ่มตั้งแต่ดูแลเด็กแรกเกิดจนถึงผู้สูงอายุ เพื่อพัฒนาให้เป็นทรัพยากรมนุษย์ที่มีคุณค่าในทุกช่วงวัย และตอบโจทย์ยุทธศาสตร์ชาติ 20 ปีของรัฐบาล ซึ่งกระทรวงแรงงานจะให้การแนะแนวอาชีพ ทดสอบความถนัดในระดับอาชีวศึกษาหรือมหาวิทยาลัย โดยขณะนี้ได้จัดตั้งสถาบันเทคโนโลยีชั้นสูง 12 แห่ง สําหรับรองรับผู้ที่อยู่ในวัยแรงงาน เพื่อยกระดับและพัฒนาให้เป็นแรงงาน 4.0 ต่อไป รวมถึงปรับหลักสูตรการฝึกทักษะที่หลากหลายไว้รองรับแรงงานทุกกลุ่ม นอกจากนี้ ยังส่งเสริมให้ภาคเอกชนได้พัฒนาแรงงานของตนเอง โดยคาดว่าจะสามารถพัฒนาแรงงานในระบบ ได้กว่า 4 ล้านคน สําหรับแรงงานนอกระบบที่ไม่ได้รับความคุ้มครองทางสังคม กระทรวงแรงงานจะดูแลด้านการสร้างอาชีพ การเข้าถึงแหล่งทุน สุขภาพอนามัย ความปลอดภัยในการทํางาน รวมไปถึงการสร้างเครือข่ายให้เข้มแข็ง พร้อมตั้งเป้าว่าในปี 2561 จะสามารถพัฒนาแรงงานนอกระบบได้ประมาณ 1.2 ล้านคน โดยเน้นแรงงานในกลุ่มที่ลงทะเบียนคนจนและมีรายได้ต่ํากว่า 30,000 บาท ต่อปี
ทั้งนี้ นายกรัฐมนตรี ยังได้ขอให้ทุกกระทรวงทํางานในรูปแบบบูรณาการ เพื่อให้สอดคล้องกับนโยบายรัฐบาลและเกิดประโยชน์แก่ประชาชนมากที่สุด ปลัดกระทรวงแรงงาน กล่าวในท้ายสุด
-----------------------------------------------
กลุ่มงานโฆษกและการข่าว/กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-“กอช. เชิญชวนนักเรียน นักศึกษา และแรงงานนอกระบบสมัครสมาชิกรับสิทธิประโยชน์เพิ่ม 5 เด้ง”
วันจันทร์ที่ 18 พฤศจิกายน 2562
“กอช. เชิญชวนนักเรียน นักศึกษา และแรงงานนอกระบบสมัครสมาชิกรับสิทธิประโยชน์เพิ่ม 5 เด้ง”
กอช.จัดโปรโมชันส่งท้ายปี สําหรับสมาชิก กอช. และประชาชนในพื้นกรุงเทพฯ สมัครสมาชิกหรือส่งเงินออมสะสมต่อเนื่อง รับสิทธิประโยชน์ดีๆ เพิ่ม 5 เด้ง ได้ที่บูธ กอช. ในเต็นท์กระทรวงการคลัง งานกาชาด ประจําปี 2562 เที่ยวสนุก สุขใจ ได้กุศล ออมกับ กอช.
กองทุนการออมแห่งชาติ หรือ กอช. จัดโปรโมชันส่งท้ายปี สําหรับสมาชิก กอช. และประชาชนในพื้นกรุงเทพมหานคร สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ เพิ่ม 5 เด้ง ได้ที่บูธ กอช. ในเต็นท์กระทรวงการคลัง งานกาชาด ประจําปี 2562 เที่ยวสนุก สุขใจ ได้กุศล ออมกับ กอช. นั้นดี มีแต่ได้ ระหว่างวันที่ 15 - 24 พฤศจิกายน 2562 เวลา 10.30 - 22.00 น. ณ สวนลุมพินี กรุงเทพฯ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดโปรโมชันส่งท้ายปี สําหรับสมาชิก กอช. และประชาชนในพื้นกรุงเทพมหานคร สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ เพิ่ม 5 เด้ง ได้ที่บูธ กอช. ในเต็นท์กระทรวงการคลัง งานกาชาด ประจําปี 2562 เที่ยวสนุก สุขใจ ได้กุศล ออมกับ กอช. นั้นดี มีแต่ได้ ระหว่างวันที่ 15 - 24 พฤศจิกายน 2562 เวลา 10.30 - 22.00 น. ณ สวนลุมพินี กรุงเทพฯ รับสิทธิประโยชน์เพิ่มอีก 5 เด้ง ดังนี้
ดีเด้งที่ 1 ได้รับเงินสมทบในแต่ละปีตามช่วงอายุของสมาชิก
- ช่วงอายุ 15 - 30 ปี รัฐสมทบให้ 50% ของเงินออมแต่ละครั้ง โดยรวมกันทั้งปีไม่เกิน 600 บาท คิดเป็นดอกเบี้ยเงินฝากธนาคาร 4.54%*
- ช่วงอายุมากกว่า 30 – 50 ปี รัฐสมทบให้ 80% ของเงินออมแต่ละครั้ง โดยรวมกันทั้งปีไม่เกิน 960 บาท คิดเป็นดอกเบี้ยเงินฝากธนาคาร 7.27%*
- ช่วงอายุมากกว่า 50 – 60 ปี รัฐสมทบให้ 100% ของเงินออมแต่ละครั้ง โดยรวมกันทั้งปีไม่เกิน 1,200 บาท คิดเป็นดอกเบี้ยเงินฝากธนาคาร 9.09%*
*เงินสมทบจากรัฐบาลคิดเป็นดอกเบี้ยเงินฝากประจํา 12 เดือน โดยประมาณ
ดีเด้งที่ 2 ผลประโยชน์ของเงินออมสะสม และเงินสมทบที่นําไปลงทุน
ดีเด้งที่ 3 ลดหย่อนภาษีได้เต็มจํานวนเงินออมสะสม
ดีเด้งที่ 4 รับของที่ระลึก สําหรับผู้เข้าร่วมกิจกรรมภายในงาน
ดีเด้งที่ 5  มีสิทธิเป็นผู้โชคดีรับทองคํา และสลากออมสิน
สําหรับสมาชิก กอช. ที่อาศัยอยู่ต่างจังหวัด เพียงส่งเงินออมสะสมสม่ําเสมอ และส่งเงินออมเต็มจํานวน มีสิทธิเป็นผู้โชคดีรับทองคํา และสลากออมสิน ในเดือนธันวาคม 2562 ดูรายละเอียดข่าวสาร โปรโมชัน ได้ที่ Facebook “กองทุนการออมแห่งชาติ-กอช.” หรือ เว็บไซต์ กอช. “www.nsf.or.th” สอบถามเพิ่มเติมสายด่วนเงินออม โทร. 02-049-900
รัฐบาลไทย-ข่าวทำเนียบรัฐบาล-“ยุติธรรม” รับเรื่องขอความเป็นธรรมจากผู้ได้รับผลกระทบจากการถูกอายัดรถยนต์หรู
วันจันทร์ที่ 7 สิงหาคม 2560
“ยุติธรรม” รับเรื่องขอความเป็นธรรมจากผู้ได้รับผลกระทบจากการถูกอายัดรถยนต์หรู
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องขอความเป็นธรรมจากผู้ได้รับผลกระทบจากการถูกอายัดรถยนต์หรู
เมื่อวันศุกร์ที่ ๔ สิงหาคม ๒๕๖๐ เวลา ๑๐.๓๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับหนังสือร้องทุกข์จากนายวรณะ สติประเสริฐ
ผู้แทนกลุ่มผู้ซื้อรถยนต์หรูจากบริษัทผู้นําเข้ารถยนต์หรูจากต่างประเทศ
เพื่อขอความเป็นธรรมจากกระทรวงยุติธรรม
กรณีรถยนต์หรูที่ซื้อจากบริษัทผู้นําเข้ารถยนต์ถูกเจ้าหน้าที่กรมสอบสวนคดีพิเศษยึดและอายัด
ทําให้ไม่สามารถจําหน่ายจ่ายโอนหรือดําเนินกิจกรรมอื่นใดได้
ส่งผลกระทบต่อผู้ซื้อซึ่งเป็นผู้บริโภคที่ซื้อรถยนต์ด้วยความสุจริต
และเสียค่าตอบแทนตามขั้นตอนการนําเข้ารถยนต์
ทั้งนี้ รองปลัดกระทรวงยุติธรรม กล่าวว่า รถยนต์หรูเลี่ยงภาษีที่กรมสอบสวนคดีพิเศษ
ได้ยึดและอายัดมีหลายกลุ่ม ทั้งจากกลุ่มรถเกรย์มาร์เก็ตและรถจดประกอบ
ซึ่งจะมีลักษณะการยึดและอายัดที่แตกต่างกัน
โดยผู้ซื้อถือว่าเป็นผู้บริสุทธิ์และขอความเป็นธรรมให้ปลดการอายัดรถ
จึงขอรับเรื่องไว้เพื่อหารือกับปลัดกระทรวงยุติธรรม อธิบดีกรมสอบสวนคดีพิเศษ
และกรมศุลกากรว่าจะดําเนินการอย่างไร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมพิธีทำบุญตักบาตรเนื่องในงานสืบสานวัฒนธรรมประเพณีสงกรานต์ ประจำปี 2560
วันพุธที่ 12 เมษายน 2560
รัฐมนตรีว่าการกระทรวงอุตสาหกรรม ร่วมพิธีทําบุญตักบาตรเนื่องในงานสืบสานวัฒนธรรมประเพณีสงกรานต์ ประจําปี 2560
12 เมย 60 รัฐมนตรีว่าการกระทรวงอุตสาหกรรม ร่วมพิธีทําบุญตักบาตรเนื่องในงานสืบสานวัฒนธรรมประเพณีสงกรานต์ ประจําปี 2560
วันนี้ (12 เมษายน 2560) นายอุตตม สาวนายน รัฐมนตรีว่าการกระทรวงอุตสาหกรรม ร่วมพิธีทําบุญตักบาตรเนื่องในงานสืบสานวัฒนธรรมประเพณีสงกรานต์ ประจําปี 2560 และสรงน้ําพระพุทธรูป โดยมีพลเอกประยุทธ์ จันทร์โอชา นายกรัฐมนตรี เป็นประธาน ณ ทําเนียบรัฐบาล
รัฐบาลไทย-ข่าวทำเนียบรัฐบาล-กรมการขนส่งทางรางสำรวจปริมาณการเดินทางในช่วงวันทำงาน เพิ่มขึ้นเฉลี่ย 50000 คน ในช่วง 5 วันทำงานตลอดสัปดาห์ที่ผ่านมา [กระทรวงคมนาคม]
วันเสาร์ที่ 30 พฤษภาคม 2563
กรมการขนส่งทางรางสํารวจปริมาณการเดินทางในช่วงวันทํางาน เพิ่มขึ้นเฉลี่ย 50000 คน ในช่วง 5 วันทํางานตลอดสัปดาห์ที่ผ่านมา [กระทรวงคมนาคม]
สรุปปริมาณการเดินทางในช่วงวันทํางาน เพิ่มขึ้นเฉลี่ย 50000 คน ในช่วง 5 วันทํางานตลอดสัปดาห์ที่ผ่านมา จาก 528000 คน เมื่อวันจันทร์ที่ 25 พฤษภาคม 63 เพิ่มขึ้นเป็น 578000 คน เมื่อวันศุกร์ที่ 29 พฤษภาคม 63
กรมการขนส่งทางรางทําการสํารวจ การบริหารจัดการในระบบรถไฟฟ้าขนส่งมวลชนในทุกสาย ในชั่วโมงเร่งด่วน พบว่า
•ทุกระบบ สามารถบริหารจัดการ ไม่ให้เกิดความหนาแน่น มีระยะ Social Distancing ในตู้และที่ชานชาลา
•ขณะเดียวกันมีการพัฒนาระบบคัดกรอง ด้วย ระบบ Thamal scan อุณหภูมิที่แม่นยํา
•จัด Group release โดยมีระยะเวลารอ 2-5 นาที เท่านั้น ก่อนเข้า Gate และ
•มี Headway การให้บริการที่สูงสุดในทุกระบบ
•มีการประชาสัมพันธ์ ขอความร่วมมือจากผู้โดยสารอย่างต่อเนื่อง ทั้งชานชาลา และในขบวนรถ
•ในการป้องกันการแพร่ระบาด มีแอลกอฮอล์บริการล้างเช็ดมือ ทั้งทุกทางเข้า- ออก
กรมการขนส่งทางรางขอขอบคุณประชาชนที่กรุณาเข้าใจวิถี New Normal โดยกรุณาวางแผนการเดินทาง โดยจะพบว่า ขณะนี้บางสถานีเข้าในเมือง มีการทํา Group release เช้าขึ้นเรื่อยๆ ซึ่งผู้โดยสารมีการวางแผนเดินทางออกเคหะสถานเช้าขึ้น แต่เวลาเดินทางกลับ ยังคงมีเวลา กลับพร้อมๆกัน ซึ่งอาจมีเหตุจากที่ ผู้โดยสารอาจต้องหารถต่อ ในระบบอื่นที่ยากขึ้น เช่น แท็กซี่
รัฐบาลไทย-ข่าวทำเนียบรัฐบาล-ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต
วันพุธที่ 20 พฤษภาคม 2563
ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต
ศบค. ยืนยันไลน์ “ไทยชนะ” เป็นของจริงพร้อมแนะวิธีสังเกต
ศบค. วอนหยุดปล่อยข่าวลือต้านไลน์ “ไทยชนะ” ยืนยันเป็นไลน์ทางการ “ของจริง” เชิญชวนประชาชนเพิ่มเป็นเพื่อน ใช้เป็นช่องทางติดต่อ แจ้งข่าวสารกรณีฉุกเฉิน ของการแพร่ระบาดของโควิด-19 และติดตามข่าวสารจากรัฐ แนะข้อสังเกต 2 จุดว่าได้รับการตรวจสอบยืนยันจากบริษัทไลน์แล้ว
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์ โควิด-19 (ศบค.) กล่าวว่า ที่ผ่าน ศคบ. ได้เปิดตัวไลน์ “ไทยชนะ” ไลน์เป็นทางการของเว็บไซต์ไทยชนะ www.ไทยชนะ.com และเชิญชวนประชาชนเพิ่มเป็นเพื่อน เพื่อเป็นช่องทางการติดต่อแจ้งข่าวสารกรณีฉุกเฉิน ของการแพร่ระบาดของโควิด-19 พร้อมทั้งไว้ติดตามข่าวสารที่มาจากทางของรัฐอีกด้วย
อย่างไรก็ตาม ที่ผ่านมามีกระแสข่าวลือบนโลกออนไลน์/โซเชียล ว่าเป็นไลน์ปลอม ทําให้ประชาชนบางส่วนที่ได้รับข้อมูลคลาดเคลื่อน เข้าใจผิด และไม่กล้าเพิ่มไลน์ “ไทยชนะ” เป็นเพื่อน จึงอยากขอร้องให้มีการหยุดเผยแพร่ข่าวลือดังกล่าว เพราะไม่เป็นประโยชน์ต่อสังคม อีกทั้งยังทําให้ประชาชนขาดอีกหนึ่งช่องทางสําคัญในการเข้าถึงข่าวสารที่ถูกต้องจากรัฐ เพื่อช่วยกันป้องกัน ควบคุมไม่ให้โควิด-19 กลับมาแพร่ระบาดได้อีกหลังมาตรการผ่อนปรน
ทั้งนี้ ไลน์ทางการ “ไทยชนะ” มีกระทรวงสาธารณสุข เป็นผู้ยื่นจดชื่อ และได้รับการยืนยันจากบริษัทเจ้าของแพลตฟอร์มไลน์เรียบร้อยแล้ว โดยผู้ใช้งานสามารถสังเกตได้ว่าเป็นไลน์ทางการของจริงจาก ไอคอนรูป “โล่” สีน้ําเงินด้านบนติดกับชื่อ “ไทยชนะ” และด้านล่างสุดของหน้าบัญชีรายชื่อ ระบุชื่อผู้จดทะเบียน “Ministry of Public Health (กระทรวงสาธารณสุข)”
โดยร้านค้า-ประชาชนทั่วไป สามารถเข้าไปกดติดตาม ไลน์ "ไทยชนะ" โดยเข้าไปที่แอปพลิเคชันไลน์ของตัวเอง จากนั้น พิมพ์ในช่องค้นหาว่า "ไทยชนะ" ระบบจะเข้าสู่หน้าไลน์ทางการของไทยชนะทันที พร้อมมีข้อความแรกระบุว่า "ขอต้อนรับเข้าสู่ "ไทยชนะ" Official Account เพื่อใช้ติดต่อ แจ้งข่าวสารกรณีฉุกเฉิน ของการแพร่ระบาดของโควิด-19" โดยสามารถเพิ่มเพื่อนได้เลย
ปัจจุบัน ช่องทางการสื่อสารของไทยชนะ ประกอบด้วย เว็บไซต์ www.ไทยชนะ.com ไลน์ทางการ “ไทยชนะ” และโทรสายด่วน 1119 ซึ่งมีไว้สําหรับการติดตามข่าวสารที่ถูกต้อง เที่ยงตรงเกี่ยวกับสถานการณ์โควิด-19 จากรัฐบาล
***************
รัฐบาลไทย-ข่าวทำเนียบรัฐบาล-กสร. เพิ่มศักยภาพเจ้าหน้าที่ เตรียมเดินหน้าส่งเสริมสวัสดิการยืดหยุ่นใน EEC
วันพุธที่ 19 กันยายน 2561
กสร. เพิ่มศักยภาพเจ้าหน้าที่ เตรียมเดินหน้าส่งเสริมสวัสดิการยืดหยุ่นใน EEC
กรมสวัสดิการและคุ้มครองแรงงาน จัดอบรมเสริมสร้างศักยภาพเจ้าหน้าที่ทั่วประเทศ เตรียมพร้อมเดินหน้าส่งเสริมสวัสดิการแบบยืดหยุ่น ตั้งเป้าถ่ายทอดให้ลูกจ้าง นายจ้างเพื่อพัฒนาคุณภาพชีวิตวัยแรงงานเขต EEC
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวภายหลังเป็นประธานเปิดโครงการเสริมสร้างองค์ความรู้การบริหารสวัสดิการแรงงานแบบยืดหยุ่นเพื่อการพัฒนาคุณภาพชีวิตวัยแรงงานรองรับเขตพัฒนาเศรษฐกิจพิเศษภาคตะวันออก ว่า รัฐบาลให้ความสําคัญกับการพัฒนาพื้นที่ภาคตะวันออก หรือ EEC โดยกําหนดไว้ในยุทธศาสตร์ชาติ 20 ปี และแผนยุทธศาสตร์ภายใต้ไทยแลนด์ 4.0 เพื่อผลักดันให้เกิดการพัฒนาด้านการลงทุนอุตสาหกรรมแห่งอนาคต ซึ่งจะทําให้ประชาชนมีรายได้และมีคุณภาพชีวิตที่ดียิ่งขึ้น ผลพวงจากการพัฒนาดังกล่าวก่อให้เกิดบริบทของการเปลี่ยนแปลงรูปแบบการจ้างงาน รูปแบบการทํางานคนทํางานสามารถนําเสนอผลงานผ่านนวัตกรรมเทคโนโลยีสามารถทํางาน ณ สถานที่ใดก็ได้ไม่จํากัดอยู่เพียงการทํางานในสถานประกอบกิจการเท่านั้น ดังนั้น รูปแบบการจัดสวัสดิการแรงงานจึงต้องมีการปรับเปลี่ยนเพื่อให้สอดคล้อง เหมาะสมกับบริบทของการจ้างงานที่เปลี่ยนแปลงไป เพื่อให้เกิดผลดีต่อลูกจ้างในด้านต่าง ๆ อาทิ การลดรายจ่ายในการดํารงชีวิต สุขภาพอนามัย สิ่งอํานวยความสะดวก เป็นต้น จึงเกิดเป็นการพัฒนารูปแบบการจัดสวัสดิการที่มีความหลากหลาย ลูกจ้างสามารถเลือกหรือเปลี่ยนแปลงได้และนายจ้างสามารถจัดสวัสดิการ ได้ตรงตามความต้องการของลูกจ้าง โดยไม่ส่งผลกระทบแก่สถานประกอบกิจการ
นายอนันต์ชัย กล่าวต่อไปว่า เพื่อให้เจ้าหน้าที่ของกสร. ได้มีความรู้ความเข้าใจที่ถูกต้อง ตลอดจนเป็นกําลังสําคัญในการรณรงค์ส่งเสริมและเผยแพร่ความรู้ให้แก่นายจ้าง ลูกจ้างเกี่ยวกับการจัดสวัสดิการแรงงานแบบยืดหยุ่น กสร. จึงได้จัดโครงการเสริมสร้างองค์ความรู้การบริหารสวัสดิการแรงงานแบบยืดหยุ่นเพื่อการพัฒนาคุณภาพชีวิตวัยแรงงานรองรับเขตพัฒนาเศรษฐกิจพิเศษภาคตะวันออกขึ้น โดยมีเจ้าหน้าที่ผู้ปฏิบัติงานด้านการส่งเสริมสวัสดิการแรงงานทั้งส่วนกลางและส่วนภูมิภาคเข้าร่วมโครงการ รวม 120 คน โดยมุ่งเน้นให้สามารถนําความรู้ที่ได้รับไปถ่ายทอดสู่นายจ้าง ลูกจ้างในสถานประกอบกิจการเพื่อการพัฒนาคุณภาพชีวิตวัยแรงงานรองรับเขตพัฒนาเศรษฐกิจพิเศษภาคตะวันออกได้อย่างเหมาะสมและมีประสิทธิภาพ
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินสมทบเข้ากองทุนเงินช่วยเหลือผู้ประสบสาธารณภัย
วันพฤหัสบดีที่ 31 สิงหาคม 2560
รมต.นร. ออมสินฯ รับมอบเงินสมทบเข้ากองทุนเงินช่วยเหลือผู้ประสบสาธารณภัย
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นตัวแทนรัฐบาลรับมอบเงินบริจาคสมทบทุนเข้ากองทุนเงินช่วยเหลือผู้ประสบสาธารณภัย จํานวน 3 ราย
วันนี้ (28 สิงหาคม 2560) เวลา 15.00 น. ณ ศูนย์บริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นตัวแทนรัฐบาลรับมอบเงินบริจาคสมทบทุนเข้ากองทุนเงินช่วยเหลือผู้ประสบสาธารณภัย จํานวน 3 ราย ได้แก่ 1. เบญจจินดา จํานวนเงิน 1,000,000 บาท 2. มูลนิธิเบญจรงคกุล จํานวนเงิน 500,000 บาท และ 3. คุณวิชัย-คุณจุฑามาศ เบญจรงคกุล จํานวนเงิน 500,000 บาท
โอกาสนี้ รัฐมนตรีประจําสํานักนายกรัฐมนตรี ได้มอบของที่ระลึก พร้อมกล่าวแสดงความขอบคุณผู้บริจาคเงินดังกล่าวที่ได้สมทบเงินช่วยเหลือผู้ประสบสาธารณภัย พร้อมกล่าวว่ารัฐบาลจะนําเงินบริจาคดังกล่าวไปดําเนินการตามวัตถุประสงค์ของผู้บริจาคต่อไป
อนึ่ง สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไป หักลดหย่อนในการคํานวนภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวนกําไรสุทธิได้ เท่าที่บริจาคแต่ไม่เกินร้อยละ 2 ของกําไรสุทธิ
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ผนึกสำนักงานตำรวจแห่งชาติ (สตช.) ดำเนินคดี 4 มือโพสต์เฟคนิวส์ กุข่าวไปรษณีย์เตือน! มีผู้ติดเชื้อ COVID-19 จากจดหมายหรือพัสดุ [กระทรวงดิจิทัลเพื่อเศรษฐกิจเเละสังคม]
วันศุกร์ที่ 24 เมษายน 2563
กระทรวงดิจิทัลฯ ผนึกสํานักงานตํารวจแห่งชาติ (สตช.) ดําเนินคดี 4 มือโพสต์เฟคนิวส์ กุข่าวไปรษณีย์เตือน! มีผู้ติดเชื้อ COVID-19 จากจดหมายหรือพัสดุ [กระทรวงดิจิทัลเพื่อเศรษฐกิจเเละสังคม]
พล.ต.ต.พันธนะ นุชนารถ ผู้บังคับการข่าวกรองยาเสพติด กองบัญชาการตํารวจปราบปรามยาเสพติด หัวหน้าตํารวจประสานงานกระทรวงดิจิทัลฯ และเจ้าหน้าที่ศูนย์ปราบปรามอาชญากรรมเทคโนโลยีสารสนเทศสํานักงานตํารวจแห่งชาติ (ศปอส.ตร.) แถลงถึงผลการดําเนินคดีที่เกี่ยวกับการเสนอข
พล.ต.ต.พันธนะ นุชนารถ ผู้บังคับการข่าวกรองยาเสพติด กองบัญชาการตํารวจปราบปรามยาเสพติด หัวหน้าตํารวจประสานงานกระทรวงดิจิทัลฯ และเจ้าหน้าที่ศูนย์ปราบปรามอาชญากรรมเทคโนโลยีสารสนเทศสํานักงานตํารวจแห่งชาติ (ศปอส.ตร.) แถลงถึงผลการดําเนินคดีที่เกี่ยวกับการเสนอข่าวอันไม่เป็นความจริง บิดเบือนข่าวสารในสถานการณ์ฉุกเฉินตาม พ.ร.บ.คอมพิวเตอร์ พ.ศ. 2550 และ พ.ร.ก.การบริหารราชการในสถานการณ์ฉุกเฉิน พ.ศ. 2548 ว่า ได้ดําเนินการตรวจค้นเป้าหมาย 16 ราย โดยมีการออกหมายค้น 4 จุด และดําเนินคดี 4 ราย ซึ่งมีการโพสต์เฟซบุ๊ก “ไปรษณีย์เตือน! มีผู้ติดเชื้อ COVID-19 จากจดหมายหรือพัสดุ” ซึ่งทางบริษัท ไปรษณีย์ไทย จํากัด (ปณท) แจ้งว่าเป็นข่าวปลอม ทั้ง 4 ราย ยอมรับว่าโพสต์จริง ส่วนอีก 12 ราย ได้เตือนให้ระงับ/สั่งให้แก้ไขข่าว อาศัยอํานาจตามข้อกําหนด (ฉบับที่ 1) ข้อที่ 6 ซึ่งออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ. 2548 ณ ห้องประชุมชั้น 9 กระทรวงดิจิทัลฯ ถ.แจ้งวัฒนะ เมื่อวันที่ 23 เมษายน 2563 ทั้งนี้เป็นความร่วมมือระหว่างกระทรวงดิจิทัลฯ โดยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลฯ และสํานักงานตํารวจแห่งชาติ (สตช.) โดย พล.ต.อ.จักรทิพย์ ชัยจินดา ผบ.ตร., พล.ต.อ.สุวัฒน์ แจ้งยอดสุข ผอ.ศปอส.ตร.(PCT) ได้สั่งการตามนโยบายรัฐบาลให้ดําเนินการตรวจสอบการกระทําความผิดดังกล่าว
***************